दरंगाजुलि ब्लक इउ पि पि एल दोलोनि आफादगिरि कमलेस्वर बसुमतारीआ आफाद दैदेननाय बिसायख’थि फोसावदिं हाबाफारियाव बाहागो लानानै इउ पि पि एलनि मिरु आफादनि गुबुन सासे नेहाथारी कमल चौधुरीआ बुङो दि बे खेबनि बिटिसि बिसायख’थियाव बिपिएफ दोलोआ जोबस्रांगोन। थांनाय 17 बोसोरानो जौगानायनि मुङाव हाग्रामा महिलारीनि हानजाया जाख्ल’जोबबाय। हाग्रामा महिलारीनि 17 बोसोर गाज्रि खुंथायखौ गैया खालामनो थाखाय बिटिसिनिफ्राय बिपिएफखौ गैया खालामथानांगोन। बिनिखायनो इउ पि पि एल दोलोनि फार्से बिटिसिनि गासैबो हारि-माहारिफोरा मदद होदों। गावनि जोबस्रांनायखौ नुनानै दा हाग्रामा महिलारीया बिटिसिनि बेंगलि सुबुंफोरनि मैखोम जायगानि माखासे दैदेनगिरिफोरखौ 30/40 राङाव बायनानै बेंगलि भटजों बिसायख’थि बारहोनो नाजादों। नाथाय जौगानायनि मुङाव जाख्ल’नाय हाग्रामा महिलारीनि जासिनायखौ बिपिएफ दोलोआ रैखा खालामनो हाया।